Det som lokket India til gruppen tror jeg var...
...en følelse av et forent formål.
Denne gruppen var NXIVM,
og det forente formålet var selvutvikling
ved å bruke en patentert metode for å oppnå suksess,
ledet av Keith Raniere.
Men påstanden om at Raniere hadde ekstremt høy IQ,
måten elevene måtte bukke for portrettet hans på,
og at de måtte kalle ham "The Vanguard", gjorde Catherine bekymret.
India sa til meg: "Mamma, dette passer meg."
Jeg måpte. Jeg var i sjokk.
India endte opp med å gi hundre tusener dollar til NXIVM
og ble dratt inn i noe
som var mye mer uhyggelig enn selvutvikling.
Jeg ble oppringt av noen
som fortalte at innad i NXIVM er det en hemmelig gruppe.
Det var første gang jeg hørte om "DOS". "Dominus Obsequious Sororium."
Det ble fremmet som en gruppe som skulle styrke kvinner, men...
Det er latin for: "herre over kvinnelig slave."
Jeg ble fortalt at de brennmerket kvinnene.
Brennmerkingen var en del av initieringen til DOS.
Ett nytt medlem fikk bind for øynene, ble bedt om å ta av seg klærne
og legge seg på et massasjebord.
Tre andre kvinner holdt nede bena og skuldrene hennes,
og hun måtte si:
"Herre, brennmerk meg. Det vil være en ære."
De ble fortalt at symbolet representerte elementene,
men de ble brennmerket med Keith Ranieres initialer.
Tusener av grupper som NXIVM har oppstått gjennom historien,
grupper som ofte beskrives som kulter.
Ingen vet nøyaktig antall, for de vil ikke kalle seg kulter
og nesten ingen som er i en kult innser at de er i en.
Så hva gjør en gruppe til en kult?
Hvordan klarer noen å få vanlige folk til å gjøre grusomme ting?
Jeg skal være Gud og ved min side ingen annen.
EN ORIGINAL-DOKUMENTARSERIE FRA NETFLIX
Vi vil dele denne kunnskapen med alle.
Enhver nødvendig metode
var ok, fordi vi var barn og Gud visste hvorfor vi gjorde det.
Waco skal stå imot ATF.
Om dere ikke gir dere, vil noen bli skadet.
Du blir bedt om å bytte ut familien og forkaste din gamle identitet.
Din eneste sjanse for å overleve er å bli med oss.
Kjærlighet er helende medisin.
Peoples Temple var unik på den tiden.
Det var svarte og hvite, innfødte amerikanere og latinamerikanere.
Vi var naive: "Ok. Jim sa han ville ha et utopia... jeg vil ha et utopia."
Vi trodde bevegelsen ville gjøre verden bedre.
Men det de ble med på
endte opp med å definere den moderne oppfatningen av en kult.
Tusen takk, skatt.
Sent på 70-tallet ledet Jim Jones nesten 1 000 følgere
av Peoples Temple i California til jungelen i Guyana
for å bygge Jonestown.
Det skulle være et selvbergende utopia, fritt for vold og rasisme.
-Trives dere her? Trives du, Tom? -Ja.
Alle trives her, det er åpenbart.
Men bekymrede slektninger la press på myndighetene
med pamfletter om marerittet i Jonestown,
de sa Jones brukte "hjerneprogrammering"
og holdt "imiterte masseselvmord" for å forberede dem på å dø for saken.
Kongressmannen fra California, Leo Ryan, fløy ned for å undersøke.
Han kom aldri tilbake.
Det er for sent.
Kongressmannen er død, kongressen er død.
Om vi ikke kan leve i fred, så får vi dø i fred.
Bildene av nesten 1 000 døde,
det største masseselvmordet i moderne historie,
forskrekket verden.
De trodde på alt Jim Jones sa og tok sine egne liv.
Noen var skutt. De fleste forgiftet seg selv.
Det var tomme flasker med kaliumcyanid.
Hele familier tok giften sammen.
Blant kroppene lå tempelets fanatiske grunnlegger,
pastoren Jim Jones.
Jones sa til dem:
"Tiden er inne for å treffes et annet sted."
Grupper som kalles kulter, ledet av karismatiske ledere
med ekstreme ideer og fanatiske følgere,
har eksistert i omtrent alle land.
Men tragedie i Jonestown
ga ordet "kult" en ny og skremmende konnotasjon.
Det drev samfunnsforskere i USA
til å publisere forskning for å definere hva disse gruppene hadde til felles.
De landet på tre hovedkarakteristikker.
En kult er en sosial bevegelse,
ledet av en autoritær karismatisk leder
som krever å bli sett på som en gudlignende figur.
Vi ble lært opp til å tro at alt han sa kom direkte fra Gud.
I "samfunnet", som vi kalte det, hadde han Guds autoritet.
Den andre hovedkarakteristikken er:
Gruppen har et program for indoktrinering, noen ganger kalles det "tankereform".
Eller tankekontroll.
Det var som om operativsystemet var Bibelen
og så la han flere programmer på toppen.
Og folk aksepterte dem
fordi de aksepterte Bibelen, og stilte ikke spørsmål til den.
Så de måtte tro på det.
Folk blir utnyttet, enten seksuelt, finansielt...
En form for utnyttelse av medlemmene.
Når Sun Myung Moon trengte foreldrene mine
for et eller annet oppdrag,
måtte de sette kultlederens behov foran sine barn.
Faren min var borte mesteparten av året da jeg vokste opp.
Men det er et problem med denne definisjonen.
Det er en vurdering mer enn et funksjonelt ord.
Hver eneste profet i hver eneste religion kan anses som en karismatisk leder.
En spøk i religionsstudier
er at kult pluss tid er religion.
"Kult" kommer fra det latinske ordet "cultus",
som betyr bearbeide eller kultivere.
I antikken ble det brukt for å beskrive
offer og monumenter for å kultivere godvilje fra gudene.
Med tiden kom det til å bety enhver uortodoks religion.
Romerrike refererte til judaismen som en kult.
Noen sier at visse versjoner av islam er kulter.
I dag foretrekkes termen nyreligiøse bevegelser.
Og mange oppsto ikke for å utnytte sine følgere,
men for å hjelpe dem med å overleve en ekstern trussel.
Kollektivets identitet er under angrep,
og den eneste måten man kan redde sin identitet på
er å samles under lederskapet til denne karismatiske lederen
og bygge alt opp fra bunnen.
Jesus fra Nasaret levde
i Midtøsten under en av de mest turbulente epokene historisk sett,
og det sier en hel del.
Jesus var en av ihvertfall et dusin
messiaser vi vet om.
Nyreligiøse bevegelser har oppstått for å hjelpe folk gjennom tøffe tider.
I Europa dukket det opp mange under renessansen
som et tilbakeslag mot institusjonelle religioner.
I India var de et resultat av sosial turbulens
forårsaket av overgangen til jordbruk,
og senere som respons på britisk kolonialisme.
Men ett land ønsket nye religioner velkommen
helt fra grunnleggelsen.
Helt tilbake på 1600-tallet
hadde amerikanske kolonier fått rykte
som en trygg havn for radikalt religiøse.
Og det var én del av Amerika
som var spesielt grepet av denne religiøse iveren:
Et landområde fra Albany til Buffalo,
kjent som "Burned-Over District".
Området ble fødestedet for mormonisme,
Syvendedags Adventistkirken,
og spiritualisme.
Og et bredt spekter av andre sosiale, politiske og religiøse bevegelser.
Når man har religiøse åpninger
kan man ikke unngå politiske åpninger.
Jemima Wilkinson var én profet fra det området.
Etter å ha overlevd en nær døden opplevelse
erklærte hun at hun var en reinkarnasjon av en hellig ånd
som het Public Universal Friend.
Det var nok første gangen
de fleste amerikanere hadde sett en kvinne som snakket offentlig.
Det var et amerikansk Sinai,
hvor folk følte at de mottok all verdens beskjeder og dispensasjoner,
ikke nødvendigvis religiøse.
Dette mønsteret gjentok seg.
Og spredde seg utenfor Burned-Over District.
Som til New York på 1930-tallet
hvor ti tusener anså en mann, som kalte seg Father Divine,
være Gud på jord.
Jeg kringkaster til hele menneskeheten.
Man må forstå Father Divine
som en tidlig stamfar til borgerrettsbevegelsen.
Father Divines tidlige følgere
var involvert i protester, signaturkampanjer
og brevkampanjer som insisterte på borgerrettigheter
i en tid hvor det kravet var ganske dempet i Amerika.
Men det ville vokse
og sette i gang en ny æra av sosial omveltning
med rasistiske spenninger som brøt ut i vold
og en bølge av politiske attentater.
Mange begynte å tvile på at Vietnamkrigen var berettiget.
Amerikanernes tillit til myndighetene stupte
og trusselen om atomutslettelse
gjorde at hele nasjonen følte seg beleiret.
Dette drev en hel generasjon til å søke seg til nye miljøer,
og alternative kilder til mening.
Så det vi så på den tiden
var at disse karismatiske lederne dukket opp,
noen var amerikanere, mange var inspirert av østen,
spesielt India.
"Vi er de få rettskafne."
"Vi har svaret."
I den kunnskapen lå motgiften til turbulensen i samfunnet.
Men den kunnskapen hadde noen ganger en hake.
Søken etter alternative meninger,
disse tingene har en sterk tiltrekningskraft.
Og noen ganger begynner folk,
selv lederne, å tro på på den kraften.
Men det er en brytning i menneskets natur
hvor idealisme veldig lett kan vippe over i diktatur.
Den samme religiøse toleransen som lot landet blomstre...
Ta det skrittet.
...gjorde amerikanere særlig mottakelige for manipulasjon.
Selv Father Divine ble beskyldt for å utnytte sine følgere finansielt,
han overtalte dem til å kjøpe et hotell og snøt en kvinne for arven hennes.
En mann så alt dette og tok notater.
Jim Jones.
Jim Jones studerte Father Divine
for å se hvordan han bygget sitt miljø.
Jones ønske om å lære av Divine
ble udødeliggjort i en mini-TV-serie på 80-tallet.
Det er James Earl Jones som spiller Father Divine.
Hvordan klarte du å bære bevegelsen?
Hvordan bar Moses sin flokk?
Men kostnaden?
Spør og du vil motta, gutten min.
Spør og du vil motta.
Jim Jones tok noe av den sosiale urettferdigheten
som sto til Father Divines budskap,
og brukte det først for å tiltrekke folk og senere for å manipulere dem.
Og det er når manipuleringen blir ødeleggende
at en gruppe blir en kult,
ifølge samfunnsforskere.
Det handler ikke om trossystemet.
Det handler om gruppens adferd
og hvordan det bruker ulike metoder for innflytelse og kontroll
for å manipulere og utnytte medlemmene.
Charles Manson overtalte følgerne sine til å myrde ni mennesker,
i et forsøk på å starte en rasekrig.
Shoko Asahara beordret utslipp av saringass på undergrunnen i Tokyo,
13 ble drept.
Og Marshall Applewhite fra Heaven's Gate overbeviste sine følgere om dette:
Periodisk kommer det nivået nært nok
og tilbyr en eksamensklasse
et liv utenfor dette evolusjonsnivået
ved å gå inn i et nytt.
Det førte til at mange kastrerte seg og tok selvmord,
i troen på at det ville hjelpe dem å nå et høyere plan.
Den evige fascinasjonen av kulter
kommer fra mysteriet om hvordan lederne oppnår full kontroll.
De bruker enkel psykologi.
De bruker vanlige kontrollteknikker.
Som en offentlig tjeneste presenterer vi
syv elementer samfunnsforskere sier kan føre til indoktrinering i en kult.
Nummer en:
Du går gjennom endringer i livet, det kan vær utfordrende.
Jeg var en fattig og ikke særlig vellykket skuespiller
i 20-årene mine i New York.
Når du er sårbar
er du mer mottakelig for å prøve noe.
Kanskje du ser noe på en oppslagstavle: "Prøv dette yogakurset."
Den første meditasjonen begynte og jeg hadde en opplevelse av
at en kjærlighetsfølelse bølget gjennom meg.
Som er en del av salgsteknikken.
Jeg fikk et spørreskjema,
spørsmål om livet og universet: "Er du lykkelig?"
Når du tar det første skrittet,
går til det første møtet, foredraget, meditasjonsgruppen eller bibelskolen,
jobber de med deg og inviterer deg tilbake.
Prosessen begynner der.
Vi oppfordret dem til å dra til et senter i skogen,
hvor vi kunne indoktrinere dem.
Dette er det første skrittet mot å skape en ny virkelighet.
Vi ble holdt i et lukket område...
Ingen bøker utenfra, ikke TV, ingen filmer.
...for å beskytte oss fra det foreldrene mine kaller
besudlingen av verden.
Over tid blir man mer og mer innpakket i det jeg kaller et selvlukkende system.
Frem til ditt viktigste forhold er med den "kjære lederen".
Sun Myung Moon og/eller familien hans kom ut:
"Damer og herrer, menneskehetens virkelige foreldre,
pastor Sun Myung Moon!"
Du tilhører en gruppe som har funnet svaret,
og du har en leder som er den eneste som kan føre deg langs denne stien.
Og alt annet, alle andre, tar feil.
Hver søndag morgen kl. 5
bukket vi for et bilde av pastor og Mrs. Moon.
Vi fikk beskjed
om å elske pastoren og Mrs. Moon som våre egne foreldre,
men mer enn våre egne foreldre.
Noe lederen ofte innprenter ved å skape en ekstern fiende.
Han sa til meg: "Du vil bli voldtatt, du vil bli slått.
Du vil bli forlatt i en grøft."
Han sa alt dette grusomme om hva som ville skje om jeg dro,
for verden var et grusomt sted.
Det betyr at du blir psykologisk bundet til kultlederen.
Du fornekter din egen fornuft.
Fornuften er borte.
Folk i kognitiv dissonans
vil stadig velge å tro på kulten eller kultlederen.
Det fører oss til hvordan lederne får økt kontroll:
gruppepress.
Det grunnleggende ønsket om å være en del av en gruppe
kan overstyre virkelighetsoppfattelsen.
I 1951 demonstrerte psykologen Solomon Asch dette
ved å plassere flere studenter i et rom.
Kun én var ikke kjent med eksperimentet.
Oppgaven deres er enkel:
se på linjen til venstre
og bestemme hvilken av linjene til høyre som er tilsvarende i lengde.
-To. -To.
To.
Syttifem prosent av alle som ble testet var enige med majoriteten,
selv når de åpenbart tok feil.
Det er presset om å tilpasse seg
kultlederne bruker for å kontrollere folk.
Det var det han gjorde siste dagen i Jonestown.
Han provoserte et opprør,
og så lente han seg tilbake og lot gruppepresset fungere.
Alt for å tjene innfallene til en sosiopatisk narsissist.
Han sa: "Dere kunne ikke leve uten meg og siden jeg er døende skal dere også dø,
dere er ikke så viktige heller, det er jeg som er essensiell."
Da barna var utenfor paviljongen
fikk han sekretærene og elskerinnene til å skyte gift inn i munnene deres.
Så han begynte med å drepe barna.
Ingen foreldre kunne sitte der
å vite at barnet hadde dødd 3 meter fra dem,
og tro at de skulle reise tilbake og leve et liv i USA.
I dag er det en annen trussel som driver folk i søken etter mening.
Det er en epidemi av sosial isolasjon,
det er så alvorlig at det anses som en trussel mot folkehelsen
rundt hele verden.
Medisinske eksperter tror
at ensomhet er Australias nyeste folkehelsekrise.
USA er grepet av en ensomhetsepidemi.
Myndighetene har utnevnt en minister for ensomhet.
Mellom 800 000 til 900 000 middelaldrende mennesker
har trukket seg helt tilbake fra samfunnet.
Folk har ikke nødvendigvis et nettverk,
enten det er familie, kirke eller nabolag.
Ettersom færre er tilknyttet religion
og de samlingsstedene de tilbyr,
er virtuelle miljøer med på å fylle det tomrommet.
Det internett har gjort,
for første gang i historien,
er å sørge for at et miljø ikke lenger er geografisk bundet.
Vi finner statistisk sett små, men individuelt store grupper
av likesinnede som vil bekrefte hvem vi er.
Dette har ført til en ny generasjon ledere på nettet,
som bruker sosiale medier som verktøy for å tiltrekke seg virtuelle følgere.
Det vil føles som du har hendene dine i din egen leire, for det har du.
Det eneste stedet du kan finne det du søker
er i deg selv.
Du aksepterer deg selv, 100 %, for den du er.
Om folk ikke liker det, synd, de kan holde seg unna.
Du kan spre informasjon raskt til mange følgere,
selv om du sitter på et rom uten sosialt nettverk.
Det er mulig, på grunn av internettets størrelse,
å finne et miljø for omtrent alt mulig.
Den formen for bekreftelse kan være veldig kraftfullt.
Teal Swan er en sånn leder.
Noen bruker faktisk depresjon som en metode for å unngå selvmord.
Hun har fått en stor følgerskare
ved å tilby kontroversielle råd til de som lider og er ensomme.
Selvmord er som å trykke på omstartknappen.
Det er ikke en god eller dårlig avgjørelse i seg selv.
Noen har beskyldt Teal for å være en kultleder på nettet.
Det nekter hun for,
men hun innrømmer at hun har den perfekte oppskriften for en kult.
"Disse menneskene trenger min anerkjennelse.
De gjør det jeg ber dem om."
Og de innbygde funksjonene kan bidra til å forføre de sårbare.
Se en video, og YouTube vil foreslå flere,
ofte kan det lede til en spiral av radikalisering.
Mange nettsteder,
som forum,
kan skape et kultlignende miljø som ikke trenger en leder.
Disse alternative bevegelsene tilbyr svar, tilbyr et hjem og et lyttende øre.
Sårbare mennesker kan lett finne dette innholdet.
Ofte er det et innsalg med innhold som er mindre ekstremt,
som et forum der menn ventilerer seksuell frustrasjon,
som kan dra folk inn i en ny virkelighet, aggravert av en ekstern fiende
og forsterket av gruppepress.
Menn som oppfordrer hverandre til hevn.
Det at de mangler et fysisk sted,
gjør ikke disse moderne kultene mindre kraftfulle.
I de siste årene har hendelser som disse forferdet verden.
Santa Barbara-skytteren Elliot Roger la igjen trusler på nettet.
Han knivstakk eller skjøt seks mennesker.
Disse forumene leder til vold.
En bil pløyde inn i fotgjengere i Toronto.
Incel. Det er et miljø på nettet for menn som er romantisk frustrerte.
Minutter før angrepet i Toronto
postet den ansvarlige en melding på 4chan,
hans foretrukne forum, og refererte til det som sersjant,
som om det var en befalhavende.
En masseskyting i en moské i New Zealand, dusinvis er døde.
Terrorangrepet ble direktesendt på sosiale medier.
Terroristen i New Zealand skrøt til sitt miljø på nettet
om massemordet,
og det ble entusiastisk støttet.
Folk fanget i en alternativ virkelighet, like gjennomført som en fysisk kult.
Kultene på nettet gir folk,
som anser seg selv som utskudd fra den dominante kulturen,
et alternativt manus å følge.
Enten det alternative manuset er bygget på nettet eller i den fysiske verden,
på løfter om sosial rettferdighet,
løfter om et bedre, lykkeligere selv,
så bruker alle samme kontrollmetoder, og de er vanskelige å løsrive seg fra.
Det er vanskelig å forlate en kult fordi det er din totale verden.
Med tiden vil de fleste forlate kulten av seg selv.
Ofte når de innser
at deres ufeilbarlige leder ikke er så ufeilbarlig.
Det var vanlig at han kastet ut en dato for verdens endelikt.
Han var veldig inkonsekvent.
Eller når de finner ut at deres moralske guide er en hykler.
Alle avla et sølibatsløfte,
og lot som om de holdt dem.
Muktananda viste seg å være
en som lidenskapelig holdt på med seksuell rovdrift.
Eller når den konstruerte virkeligheten sprekker.
Faren min gikk bort.
Lederne lot meg dra til begravelsen hans.
Bare å komme bort fra alt,
og å se ting fra et annet perspektiv.
Jeg sa: "Jeg må komme meg ut,
jeg må få barna mine ut."
Tanken om å forlate kulten er skremmende.
Jeg var redd for å krysse gaten, fordi jeg fryktet at Gud ville drepe meg.
Det er vanskelig for man er ikke vant til å ta egne avgjørelser.
For omtrent syv eller åtte år siden var jeg i en bokklubb,
og det var triggende for de spurte: "Hva synes du om denne boken?"
Jeg ble så urolig, jeg ikke kunne snakke, jeg sluttet bare å dra dit.
Folka jeg elsket, det jeg trodde på, alt var brått et blendeverk.
Så man hater seg selv for det.
Det er utrolig slitsomt, forhåpentligvis har personen et trygt sted
de kan samle seg.
Keith Ranieres arrest og dom
har gitt Catherine og India Oxenberg muligheten til å begynne helbredingen.
Vi er sammen igjen.
Det er en prosess.
Hun forstår at det påvirket henne og at hun ikke er ødelagt,
men hun er ikke uskadd heller.
Deler av meg selv, som jeg hadde prøvd å utslette,
begynte å komme tilbake.
Dette høres tullete ut,
men jeg begynte med ornitologi.
Det var en del av min gamle identitet.
Mitt overlevelsesinstinkt var ikke knust.
Og jeg fokuserte på det jeg behøvde for å overleve.
Du finner andre raringer.
Du finner andre som føler seg annerledes.
Jeg er en kunstner, så...
Mange kunstnere... Vi er alle raringer.
For hver sten man snur innser man: "Det er ingenting å frykte her",
og at jeg fortsatt lærer.
Jeg begynte med blanke ark sent i 20-årene.
Jeg føler fortsatt at evnen til å lære er sterkere i meg enn noen jevngamle.
Det er nok fordi jeg hele tiden vil lære, fordi jeg ble nektet det tidligere.
Jeg bestemte meg, da jeg var 21 eller 22,
at på et punkt i livet ville jeg gi noe tilbake
og hjelpe folk, siden jeg ikke fikk hjelp selv.
Lære dem at de kan ta egne beslutninger,
at de kan gjøre noe som er bra for dem og at de kan være uavhengige.
Jeg er en overlevende og ganske tidlig følte jeg
at for hver dag jeg overlever så gnir jeg det inn i ansiktet på Jim.
Laura Kohl dro tilbake til Guyana i 2018 med andre Jonestown-overlevende,
de heldige få som tilfeldigvis ikke var der den dagen.
Jeg tror det er noe som ikke sies nok.
Det er ikke Jim Jones og folket.
Det er 917 mennesker og han der typen.
Tekst: Anya Bratberg